als_Latn dik_Latn sag_Latn
Kënga e famshme Gangnam Style mund të cilësohet si një nga videot më të shikuara dhe të shpërndara në internet. Stili i këngëtarit dhe performancat e tij të çuditshme kanë qenë argëtuese për përdoruesit e internetit duke tejkaluar kështu të gjitha parashikimet si nga ana kulturore, të moshës dhe gjuhës në të gjithë botën.
Kjo këngë nuk do të kishte aq sukses në qoftë se nuk do të ekzistonte rrjeti social më i madh për video, YouTube. Videoja muzikore ka thyer rekordet e shikueshmërisë në YouTube, ku aktualisht numëron mbi 2 miliardë shikime.
Videoja e këngës “Gangnam Style” nuk do të cilësohet vetëm si videoja më e shikuara deri tani, pasi ka thyer rekord duke kapur numrin maksimal të shikueshmërisë që mbështetej nga YouTube.
Siç shpjegon faqja Google+ e YouTube , videoja arriti 2,147,483,647 shikime, që është edhe shifra maksimale që mund të ruajë dhe numërojë regjistruesi 32-bit, të cilin e kanë përdorur zhvilluesit e faqes së internetit në momentin që kanë krijuar YouTube.
Për këtë arsye Google është detyruar që të ndërrojë teknologjinë e regjistruesit nga 32-bit në 64-bit. Me regjistruesin 64-bit faqja YouTube, tashmë mund të mbështesë një shifër të shikueshmërisë që shkon deri në limitin prej 9,223,372,036,854,775,807 klikimesh. (PCWorld Albanian)
als_Latn als_Latn als_Latn als_Latn als_Latn